Diari Oficial de la Generalitat Valenciana


Sumari del DOGV 6719, del 22-02-2012 (2012/1024)

Notificació de la sentència dictada en el judici verbal de desnonament per falta de pagament número 1434/2011.
--------------------------------------------------------------------------------------------------------------

### Dades del document

Número de DOGV
:   6719

Data del DOGV
:   22-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1024


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el judici verbal de desnonament per falta de pagament número 1434/2011. [2012/1024]  
Verbal desnonament falta de pagament 001434/2011  
Demandant: General de Construcciones Inmobiliarias, SL.  
Procurador: Emigdio Tormo Ródenas.  
Demandats: Skipper Marine Services, SL, i Pedro Esteban Poveda.  
Procurador/a: -  
Francisco Javier García Navarro, secretari judicial del Jutjat de Primera Instància número 5 d'Elx i partit, faig constar que:  
En virtut del que s'ha disposat mitjançant la resolució de hui dictada en el procediment a què es fa referència, i atés que es desconeix el domicili o parador actuals de Skipper Marine Services, SL, i Pedro Esteban Poveda, de conformitat amb el que disposen a aquest efecte els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat, a fi de portar a cap la diligència de notificació. A continuació es fa testimoni de la resolució objecte de notificació:  
  
«Sentència  
Elx, 15 de desembre de 2011  
M.ª Encarnación Aganzo Ramón, magistrat jutge de Primera Instància número 5 d'Elx, he vist i oït aquestes actuacions de judici verbal de desnonament seguides davant d'aquest Jutjat amb el número 1434/2011, a instàncies de General de Construcciones Inmobiliarias, SL, representada pel procurador Emigdio Tormo Ródenas i assistida pel lletrat Lorenzo Quiles Vaquer, contra Skipper Marine Services, SL, i Pedro Esteban Poveda, declarat en rebel·lia. (...)  
Fonaments jurídics  
Primer. L'actora exercita, en aquest procediment, l'acció de resolució del contracte d'arrendament del local situat en l'avinguda Blasco Ibáñez, número 57 (restaurant Skipper Marine) de la localitat de Santa Pola, per falta de pagament de les rendes i les quantitats assimilades, i al·lega que ha concertat el contracte indicat amb el demandat i s'ha fixat una renda mensual de 1.700 euros, i el demandat ha deixat de pagar l'import indicat des del mes de maig de 2010, la qual cosa importava, fins a la data d'interposició de la demanda, de 29.478,13 euros.  
Segon. Els demandats, per la seua part, no van comparéixer a l'acte de judici, i han sigut declarats en rebel·lia. Respecte d'això, s'ha d'assenyalar que la rebel·lia és la conducta que adopta el demandat que no compareix en el procés després d'haver sigut citat de forma deguda. A diferència d'altres legislacions, en les quals la rebel·lia és considerada com un assentiment o admissió dels fets de la demanda, en el nostre dret no comporta cap altre efecte que tindre per contestada la demanda i que el procés continue el seu curs sense la intervenció del rebel. Però la jurisprudència ha entés que la contestació indicada, fictícia, cal entendre-la en el sentit d'oposar-s'hi, de manera que roman sobre l'actor la càrrega de provar els fets constitutius de la seua pretensió, és a dir, els fets normalment constitutius del dret que reclama. Així ho ha entés el Tribunal Suprem, el qual ha declarat que d'aquesta manera ha d'entendre la jurisprudència el principi jurídic sancionador, de que la prova de les obligacions incumbeix a qui reclama el seu compliment, recollit substancialment en l'article 217 de la Llei d'Enjudiciament Civil.  
  
Tercer. L'actora ha acreditat la relació contractual que la unia amb la damandada; de conformitat amb el que disposa l'article 440.3. de la Llei d'Enjudiciament Civil, i d'acord amb els termes de l'article 217 de la Llei d'Enjudiciament Civil, tenint en compte, així mateix, el que disposa l'article 326 de la Llei d'Enjudiciament Civil, el qual estableix que els documents privats produiran prova plena en el procés en els termes de l'article 319 quan la seua autenticitat no sigua impugnada per la part a la qual perjudiquen, i atés que el demandat no va comparéixer en el procediment, no ha impugnat, per tant, la documental aportada, i no ha demanat tampoc la pràctica cap prova que vinguera a acreditar el compliment per la seua part de les obligacions assumides en el contracte d'arrendament, considere procedent estimar en totes les seues peticions i declare que pertoca el desnonament sol·licitat.  
Quart. De conformitat amb el criteri objectiu del venciment que regeix en matèria de costes processals, salvat que circumstàncies excepcionals justifiquen la no-imposició corresponent (art. 394 primer de la Llei d'Enjudiciament Civil), i atés que no s'ha apreciat que aquestes concórreguen, les causades en aquesta instància han de ser imposades al demandat, ja que estime íntegrament la demanda iniciadora d'aquest procediment.  
Vistos els preceptes invocats i tots altres que hi són aplicables de manera general i pertinent al cas:  
Dispositiva  
Estime la demanda interposada per General de Construcciones Inmobiliarias, SL, representada pel procurador Emigdio Tormo Ródenas contra Skipper Marine Services, SL, i Pedro Esteban Poveda, declare resolt el contracte d'arrendament subscrit entre les parts respecte de l'habitatge siti en el local de la avinguda Blasco Ibáñez, número 57 (restaurant Skipper Marine) de la localitat de Santa Pola, amb l'advertència al demandat de que es produirà el seu llançament si no procedira al desallotjament en el termini legal, i condemne aquest a pagar a l'actor la quantitat de 29.478,38 euros que deu, així com l'import de les rendes i les quantitats assimilades que vencen fins a la terminació del procediment, i amb la condemna expressa a costes.  
  
Si no es produeix l'abandó voluntari de l'immoble per part dels demandats, que el SCNE procedisca al seu llançament en data 19 de gener de 2012 a les 10.00 hores.  
Aquesta sentència es apel·lable a ambdós efectes per a l'Audiència Provincial d'Alacant, dins dels cinc dies següents al de la seua notificació. El recurs haurà d'interposar-se davant d'aquest Jutjat de conformitat amb la tramitació que estableixen els articles 457 i següents de la Llei d'Enjudiciament Civil.  
Aquesta és la meua sentència, de què cal expedir una testimoniança perquè s'unisca a les actuacions, que pronuncie, mane i firme».  
Publicació. L'estenc jo la secretària per a fer constar que seguidament es procedeix a la publicació de la sentència dictada mitjançant la notificació a les parts. En done fe.  
I perquè valga de notificació de forma deguda respecte de Skipper Marine Services, SL, i Pedro Esteban Poveda, expedisc aquest edicte.  
  
Elx, 17 de gener de 2012.- El secretari judicial: Francisco Javier García Navarro.